**Nacrt Prijedloga Odluke za savjetovanje sa javnošću**

KLASA: 601-01/24-01/

URBROJ: 2176-4-01-24-1

Novska, \_\_\_. rujna 2024.

Na temelju članka 48. stavak 4. Zakona o predškolskom odgoju i obrazovanju („Narodne novine“ broj 10/97,107/07,94/13,98/19, 57/22 i 101/23) i članka 37. Statuta Grada Novske (“Službeni vjesnik” broj 8/21 i 13/23, Gradsko vijeće Grada Novske, na 31. sjednici održanoj dana \_\_\_\_. rujna 2024. godine donijelo je

**Odluku o izmjenama Odluke o sudjelovanju roditelja**

**u cijeni programa Dječjeg vrtića “Radost” Novska**

Članak 1.

U Odluci o sudjelovanju roditelja u cijeni programa Dječjeg vrtića „Radost“ Novska („Službeni vjesnik“ broj 26/97, 9/99,17/01, 32/05, 49/09 i 19/13), (u daljnjem tekstu: Odluka), u nazivu Odluke te u cijelom tekstu Odluke brišu se znaci navodinika ispred i iza riječi “Radost”.

Članak 2.

U članku 2. Odluke broj “550,00 kuna” mijenja se u broj “90,00 eura”.

Članak 3.

Ova Odluka stupa na snagu osmog dana od dana objave u „Službenom vjesniku“.

SISAČKO-MOSLAVAČKA ŽUPANIJA

GRAD NOVSKA

GRADSKO VIJEĆE

Predsjednik Gradskog vijeća

Ivica Vulić

**OBRAZLOŽENJE**

**donošenja Odluke o izmjenama Odluke o sudjelovanju roditelja**

**u cijeni programa Dječjeg vrtića „Radost“ Novska**

1. **PRAVNI TEMELJ**

Člankom 48.,stavak 4. Zakona o predškolskom odgoju i naobrazbi („Narodne novine“ broj 10/97,107/07,94/13,98/19, 57/22 i 101/23) određeno je da dječji vrtić koji je osnovala jedinica lokalne samouprave naplaćuje svoje usluge od roditelja - korisnika usluga sukladno kriterijima koja utvrđuje predstavničko tijelo te jedinice.

1. **OBRAZLOŽENJE**

Predlaže se povećanje iznosa kojim roditelji sudjeluju u cijeni programa Dječjeg vrtića Radost Novska jer se iznos kojim roditelji sudjeluju u cijeni programa Dječjeg vrtića Radost Novska nije mijenjao od 2009. godine. Već 15 godina “participacija” roditelja iznosi 550,00 kuna, odnosno 73,00 eura.

S obzirom da su od tada do danas materijalni troškovi naše predškolske ustanove višestruko porasli, a temeljem prethodno vođenih razgovora s ovlaštenim predstavnicima Dječjeg vrtića Radost Novska, predlaže se povećanje iznosa participacije roditelja u programu Dječjeg vrtića Radost Novska za 17,00 eura ili 23,28 %. Mjesečna participacija roditelja iznosila bi 90,00 eura.

Također, u nazivu Odluke te u cijelom tekstu Odluke brišu se znaci navodnika ispred i iza riječi Radost, jer je u tom smislu prethodno izvršena izmjena Statuta Dječjeg vrtića Radost Novska.

Upravni odjel za društvene djelatnosti, pravne poslove i javnu nabavu

Pročelnica

Sonja Marohnić - Horvat, dipl.iur.